Jyske Efterretninger, 1781-02-16
Den forskrækkelige Orkan, som i October Maaned sidst har raset paa de Vestindiske og i Særdeleshed paa de sydlige Caraibiske Øer under Vinden, er en af de mærkværdigste, og tillige sørgeligste, Tildragelser i Aaret 1780, hvis Følger ere vigtige for dette, og endnu mange flere, Aar, og ville foraarsage en længe vedvarende forhøiet Priis paa de Vestindiske Produkter. Der have egentlig været 4 Orkaner, som den 2, 5, 10 og 15. October have raset; de sidste have været de hæftigste. Barbados har lidt meest, paa hvilken smukke Øe ikke 10 Huse ere blevne ubeskadigede, og Elendigheden er ubeskrivelig. Alle Plantager og Bygninger ligge omkastede, og det dertil hørende Qvæg og Forraad er ganske ødelagt, Jord frugterne ere revne fra Rødderne, og intet Spoer er deraf at finde. Man frygter for en uundgaaelig Hungersnød, om Regieringen ikke snart understytter de arme Jndvaanere, af hvilke over 3000 ere omkomne. Heele Familier ligge begravne under Steendyngerne, eller ere blevne udskiøllede i Havet. Hovedstaden, Bringe=Town, en af de smukkeste Stæder i Vestindien, er nu en Dynge af Gruus og Steen, og alle Fæstningsverkerne ere ødelagte. Personer, som havde været i Lissabon, faa Dage efter Jordskælvet, og nu ere der, forsikkre, at Ulykken har været endnu skrækkeligere end i Lissabon. Stormens Brusen, den hæftige Regn og uophørlige Lynen, forbundet med et Jordskælv, foraarsagede et frygteligere Optringend der maaskee nogen Tid har været i Verden. Den heele Natur, alle Elementer, syntes ligesom at have forenet sig til Ødelæggelsen. Det er umueligt at beskrivebruar. alle Ting. Næst Barbados har St. Vincent lidt meest da intet Huus der er blevet staaende. Granada er ligeledes næsten gaaen til Grunde, og paa Kysterne ere 19 Hollandske Skibe med deres Ladninger blevne slagne i Stykker paa Stranden. Paa Jamaika har Staden Savanna la Mare lidt ligesaadan en Ulykke. Søen trængte ind i Staden, og førte, da den gik tilbage, Huse, Mennesker, Qvæg og alting bort med sig. Jkkun Ruinerne af 6 Huse ere blevne staaende af den heele Stad, og 3000 Mennesker ere omkomne. Den nordvestlige Deel af Jamaika, og i Særdeleshed Districterne af Vestmoreland og Hannover, ere ganske ødelagte. Kingston og de andre Stæder paa Jamaika have ikke lidt meget. Paa St. Lucie ere alle Bygninger og Troppernes Barakker nedrevne og forstyrrede. Martiniqve har ligeledes lidt meget, og alle Huse i den smukke ved Bredden bygte Stad, St. Pierre, ere omstyrtede, ligesom og de fleste Bygninger i Fortroyal. Af 62 Transportskibe med Munition og 2500 Mand Tropper vare først 100 satte i Land paa Martiniqve, da Stormen reiste sig; de øvrige bleve allesammen drevne til Søes igien, og endnu var ingen af dem kommen tilbage. Til Lykke for Engeland er Øen Antigua, hvor Krigsmagazinet og Skibsværfterne ere, forskaanet. Saa ere ogsaa begge Øerne, St. Christoph og Monserrat blevne forskaanede for Stormens Rasen. Den rige Hollandske Øe, St. Estathius, hvor baade de Franske og Hollænderne have meget store Magaziner, har vel ogsaa lidt Skade, dog er den ikke saa betydelig, som de første Efterretninger i de offentlige Blade have beskrevet den. St. Domingo og Kuba have ei heller lidt saa ødelæggende en Skade, som man i Førstningen frygtede for. Men den Ulykke og Skade, som de paa Søen værende Skibe have lidt, og som i Særdeleshed, har troffet den Engelske Eskadre under Admiral Rowley er høist betydelig, og de fleste Skibe ere meere eller mindre blevne beskadigede. De Bermudiske Øer, hvis Jndvaanere man regner paa 14 til 15000, skal ganske være undergangen. Paa Martiniqve ere over 9000 Mennesker omkomne. Hvor megen Deel Europa og vore Egne, ville have i Følgerne af denne Storm, kan man slutte sig til ved at erindre sig denne Øes Producter, som udgjøre den største Deel af vor saa hyppig brugende Sukker, Kaffee, Bomuld, Jndigo, Kaka, Mahagonitræe o. s. v. Udførselen af disse Vestindisk-Engelske Øer beløb sig, naar man ikkun regner efter Toldbøgerne, ikke at tale om den store Snighandel, i Aaret 1770, i Kaffee til 53560 Pund Sterling (321360 Rdlr.) i Bomuld til 81326 Pd. Sterling 1487956 Rdlr.), i Sukker, den vigtigste Artikel, til 2938888 Pd. Sterling, omtrent 12 Millioner Rdlr.) Just den Øe, som leverede det meeste Sukker, og næsten saa meget, som alle andre Engelske Øer tilsammen, nemlig Barbados, er meest og ganske ødelagt. Næst efter denne Øe har Martinique hidindtil leveret det meeste Sukker, hvoraf aarlig, det ene Aar regnet imod det andet, 10000 Oxhovder, hver paa 600 Pd., ere blevne udførte, ligeledes 80000 Pund Kaffee. Den overordentlige høie Priis paa denne Artikel vil maaskee indskrænke denne Slags Overdaadighed, saa og formindske den overdaadige Kaffedrikken i de Lande, hvor Fyrsterne endnu ikke have forbudet den. Og da denne forfærdelig Orcan og rasende Storm ikke har tilføiet de Danske Vestindiske Øer, eller de der liggende Danske Skibe nogen Skade, saa blev der i Kiøbenhavn efter Kongelig befaling Søndagen den 28 Januar. gjort offentlig Taksigelser i alle Stadens Kirken for Guds naadige Beskiermelse over de Danske Eylande, i Vestindien, i den sidste Storm, der, som ovenmældt, har paa andre Steder foraarsaget de grusomste og skrækkeligste Ødelæggelser.